16. ΑΠΟΦΑΣΙΣ ΥΠΟΥΡΓΩΝ Αριθ. 20004/521 της 13/29 Απρ. 1981 (ΦΕΚ Β΄ 249) Περί Κατωτέρου Ορίου Ηλικίας Τελέσεως Γάμου και Διαθεσιμότητος λόγω Κυήσεως – Τοκετού των Μονίμων και Εθελοντριών Γυναικών Αξιωματικών και Υπαξιωματικών των Ενόπλων Δυνάμεων. Έχοντες υπ’ όψει: α)Την υπ’ αριθ. 10 Γνωμάτευσιν της 23ης/1980 Συνεδριάσεως ΣΑΓΕ. β)Σχετικήν πρότασιν του ΓΕΕΘΑ/1ης ΜΕΟ/ΔΙ/2, αποφασίζομεν: Άρθρ.1.–Δια την τέλεσιν γάμου υπό των μονίμων ή εθελοντριών γυναικών αξιωματικών ή υπαξιωματικών των Ενόπλων Δυνάμεων, δεν τίθενται όρια ηλικίας, αλλά επιτρέπεται ούτος μετά την συμπλήρωσιν δεκαοκταμήνου υπηρεσίας από της αρχικής ονομασίας των ως μονίμων ή εθελοντριών αξιωματικών ή υπαξιωματικών. Άρθρ.2.–1.Άπασαι αι ισχύουσαι δια τας αξιωματικούς αδελφάς νοσοκόμους των Ενόπλων Δυνάμεων διατάξεις, περί διαθεσιμότητος λόγω κυήσεως – τοκετού, έχουν εφαρμογήν και επί των μονίμων ή εθελοντριών γυναικών αξιωματικών ή υπαξιωματικών των Ενόπλων Δυνάμεων. 2.Ειδικώς δια τας εθελοντρίας λογίζεται ως χρόνος πραγματικής στρατιωτικής υπηρεσίας, ο τοιούτος διαθεσιμότητος λόγω κυήσεως – τοκετού μέχρι 12 μηνών. Άρθρ.3.–Μόνιμοι ή εθελόντριαι γυναίκες, αξιωματικοί ή υπαξιωματικοί των Ενόπλων Δυνάμεων, κυοφορούσαι άνευ τελέσεως γάμου ή αποκτώσαι εξώγαμον τέκνον οποτεδήποτε, τίθενται εις αυτεπάγγελτον αποστρατείαν ή εις απόλυσιν εκ των τάξεων του στρατεύματος. Άρθρ.4.–Η παρούσα κυρωθήτω νομοθετικώς μερίμνη ΓΕΕΘΑ/1η ΜΕΟ. Άρθρ.5.–Η ισχύς της παρούσης άρχεται από της δημοσιεύσεώς της, εις την Εφημερίδα της Κυβερνήσεως. Η άνω απόφαση κυρώθηκε νομοθετικά από το άρθρ. 3 του Νόμ. 1407/1983 (ΦΕΚ Α΄ 185) (κατωτ. αριθ. 17). 36.Β.λ.14-16 Στράτευση Γυναικών 